কুলাউড়া ( মৌলভীবাজার) প্রতিনিধি: কুলাউড়ায় অবাধে চলছে কাঠ পাচার। কাঠ পাচার রোধে রয়েছে বিশেষ টহল বাহিনী। এ বাহিনী যত কাঠ আটক করে তার বেশিরভাগই ছেড়ে দেয়। এ নিয়ে ওই বাহিনীর ভারপ্রাপ্ত কর্মকর্তার সোজাকথা- ধরা আর ছাড়াই আমাদের কাজ। কুলাউড়ার সংরক্ষিত বনাঞ্চল থেকে প্রতিদিন অবাধে কাঠ পাচার হচ্ছে। কাঠ পাচারকারীরা এতোটাই বেপরোয়া যে, প্রশাসনের নাকের ডগা দিয়ে গাড়ি বোঝাই কাঠ পাচার করে থাকে তারা। বন বিভাগের বিশেষ টহল  বাহিনী রয়েছে কাঠ আটকে ঝাটিকা অভিযানের জন্য।